OzLabs/hebrew-wiki-articles huggingface dataset:
מערב פלורידה הספרדית

מערב פלורידה הספרדית (בספרדית: Florida Occidental) הייתה פרובינציה של האימפריה הספרדית מ-1783 עד 1821, אז יחד עם מזרח פלורידה הועברה לידי ארצות הברית.

לאזור מערב פלורידה היו בתחילה אותם גבולות כמו המושבה הבריטית לשעבר. חלק ניכר משטחה סופח בהדרגה על ידי ארצות הברית במחלוקת מערב פלורידה. בהיקף הגדול ביותר שלה, המושבה כללה את מה שהם כיום קהילות פלורידה של לואיזיאנה, החלקים הדרומיים ביותר של מיסיסיפי ואלבמה, כמו גם את הפאנדנדל של פלורידה. בעוד שדרום מזרח לואיזיאנה וחופי מיסיסיפי ואלבמה של ימינו סופחו לפני או במהלך מלחמת 1812, הקרקע המרכיבה את פלורידה של ימינו לא נרכשה אלא מספר שנים לאחר מכן. האזור הפך לטריטוריית פלורידה של ארצות הברית ב-1822.

== היסטוריה ==

ספרד הייתה המדינה האירופית הראשונה שיישבה את חצי האי פלורידה, התרחבה צפונה מקובה והקימה יישובים ארוכי טווח בסיינט אוגוסטין קובה, על חוף האוקיינוס האטלנטי, כמו גם בפנסקולה ובסן מרקוס, במפרץ מקסיקו.

בעקבות ההפסדים של ספרד לבריטניה במהלך מלחמת שבע השנים, ויתרה ספרד על שטחה בפלורידה לבריטניה ב-1763. המנהלים הבריטיים חילקו אז את השטח לשתי מושבות: מזרח פלורידה, כולל חצי האי פלורידה עם הבירה סיינט אוגוסטין, ומערב פלורידה, שאליה צורפה חלק מהשטח שהתקבל מצרפת במסגרת הסכם השלום מ-1763. מערב פלורידה השתרעה מנהר האפלאצ'יקולה ועד נהר המיסיסיפי, ובירתה הייתה בפנסקולה.

בשנת 1779, ספרד נכנסה למלחמת העצמאות האמריקנית בצדה של צרפת אך לא לצד שלוש עשרה המושבות. ברנרדו דה גאלווס, מושל לואיזיאנה הספרדית, הוביל מערכה צבאית לאורך חוף המפרץ, וכבש את באטון רוז' ונאצ'ז מידי הבריטים ב-1779, את מוביל ב-1780 ואת פנסקולה ב-1781.

בהסכם השלום של פריז משנת 1783, החזירה בריטניה את שתי המושבות של פלורידה לשליטה ספרדית. במקום לנהל את פלורידה כפרובינציה אחת, כפי שהיה לפני 1763, שימרה ספרד החדשה את ההסדר הבריטי של חלוקת השטח בין מזרח ומערב פלורידה (פלורידה אוריינטל ופלורידה אוקסידנטל). כאשר ספרד רכשה את מערב פלורידה ב-1783, הגבול המזרחי של בריטניה היה נהר האפלאצ'יקולה, אך ספרד ב-1785 העבירה אותו מזרחה לנהר סוואני. המטרה הייתה להעביר את סן מרקוס ואת מחוז אפלאצ'י ממזרח פלורידה למערב פלורידה.

בהסכם הסודי של סן אילדפונסו משנת 1800, הסכימה ספרד להחזיר את לואיזיאנה לצרפת; עם זאת, מיקום הגבול בין לואיזיאנה למערב פלורידה לא צוין במפורש. לאחר שצרפת מכרה את לואיזיאנה לארצות הברית ב-1803, פרץ סכסוך גבולות נוסף. ארצות הברית תבעה את השטח מנהר פרדידו ועד נהר המיסיסיפי, שהאמריקאים האמינו שהיה חלק מהמחוז הישן של לואיזיאנה כאשר הצרפתים הסכימו לוותר עליו לספרד בשנת 1762. הספרדים התעקשו שהם ניהלו את החלק הזה כמחוז מערב פלורידה ושהוא לא היה חלק מהטריטוריה שהוחזרה לצרפת על ידי קרלוס הרביעי ב-1802, כמו שצרפת מעולם לא נתנה את מערב פלורידה לספרד, בין רשימה של סיבות אחרות.

קטגוריה:מושבות ספרדיות לשעבר
קטגוריה:אמריקה הצפונית: מושבות לשעבר
קטגוריה:פלורידה: היסטוריה
אסמאעיל חסן

אסמאעיל אחמד קאדר חסן (בסומלית: Ismaaciil Axmed Khadar Xasan; נולד ב-23 במאי 1987) הוא כדורגלן עבר ג'יבוטי יליד צרפת אשר שיחק בעמדת הקשר.

==קריירה==
חסן נולד בהרגייסה ובגיל צעיר היגר עם משפחתו לליל שבצרפת. הוא התחיל את הקריירה שלו במחלקת הנוער של ליל, בהמשך עבר ללסקוין. בגיל 21 הצטרף לדאק 1904 מליגת העל הסלובקית. ב-16 באוגוסט 2008 ערך את הופעת הבכורה שלו בקבוצה בתיקו 1-1 נגד מ.פ.ק. רוז'ומברוק. במשך שלוש עונות בקבוצה רשם 52 הופעות בליגה ללא שער.

בשנת הצטרף לשלף מליגת העל האלג'יראית וכעבור זמן קצר חתם בצ'רנומורץ בורגס מליגת העל הבולגרית.

בינואר הצטרף לאימוניה של סטאד לאוואל הצרפתית, אך לבסוף חתם בחמאם א-ליף האלג'יראית. ביולי חתם בסאס אפינאל התוניסאית.

בשנת חתם בפטרולול פלוישט מליגת העל הרומנית. בהמשך הקריירה שיחק בוילפראנש בוז'ולה, קאלה, וילנו-אסק מטרופולין, אביאון וטורנה.

בשנת החליט לייצג את נבחרת ג'יבוטי. ב-31 במאי ערך את הופעת הבכורה שלו בנבחרת בהפסד 8-1 ל. חסן שיחק 4 משחקים בנבחרת ללא שער.

==קישורים חיצוניים==

קטגוריה:כדורגלנים צרפתים
קטגוריה:כדורגלנים ג'יבוטים
קטגוריה:קשרי כדורגל צרפתים
קטגוריה:קשרי כדורגל ג'יבוטים
קטגוריה:ליל: כדורגלנים
קטגוריה:כדורגלני דאק 1904 דונאיסקה סטרדה
קטגוריה:כדורגלני צ'רנומורץ בורגס
קטגוריה:כדורגלני פטרולול פלוישט
קטגוריה:ספורטאים זרים בסלובקיה
קטגוריה:ספורטאים זרים באלג'יריה
קטגוריה:ספורטאים זרים בבולגריה
קטגוריה:ספורטאים זרים בתוניסיה
קטגוריה:ספורטאים זרים ברומניה
קטגוריה:צרפתים שנולדו ב-1987
יהדות פיג'י

מיקומה של פיג'י במפת העולם
יהדות פיג'י היא ההתיישבות היהודית באיי פיג'י שמתועדת החל מהמאה ה-19. ביולי 2006 מנתה הקהילה כ-60 יהודים. בנוסף, חיים באיי פיג'י קרוב ל-300 אנשים ממוצא יהודי, בעיקר בעיר הבירה סובה. כיום ישנם שלושה בתי קברות בפיג'י, הכוללים כתובות יהודיות על המצבות, וממוקמים במומי (בית קברות פרטי), האי אובאלאו (לבוקה) וסובה (בית קברות ישן). הקברים מתוארכים לימי המתיישבים היהודים הראשונים מהמאה ה-19.

== היסטוריה ==
=== המאה ה-19 ===
כמעט כל היהודים באיי פיג'י חיים בעיר הבירה סובה. בשנת 1881 הנרי מארק, בן ה-20, היה היהודי הראשון שהתיישב בפיג'י. מארק היה במקור יליד אוסטרליה והוא הקים מפעל מסחרי נרחב ברחבי האזור. למרקס הצטרפו מאוחר יותר יהודים מהודו, המזרח התיכון ומיישובים אחרים באסיה.

אחד המתיישבים הראשונים היה סוחר בשם אלכסנדר שמריל באומן (שמו העברי אלכסנדר בן שמואל) שנולד ב-9 בינואר 1847 פרוסיה, ונפטר ב-1909 בסידני, ניו סאות' ויילס, אוסטרליה. באומן השתקע בלבוקה, בירת פיג'י לשעבר, והתחתן עם שרה אנט סולומון, בתם של פיליפ סולומון וקתרין כהן.

=== המאה ה-21 ===
עד להקמתה של האגודה היהודית בפיג'י בקרב האוכלוסייה היהודית הייתה רק פעילות מאורגנת מועטה. ונותרו חיי דת מוגבלים. שגרירות ישראל מקיימת מדי שנה סדר פסח, המאכלס 50 עד 60 אנשים. אוכל כשר מיובא מאוסטרליה. ב-6 במרץ 1985 התקיימה בסובה חגיגת פורים דתית ראשונה.

בין ישראל ופיג'י מתקיימים יחסים דיפלומטיים מלאים. במאי 2002, ראש ממשלת פיג'י דאז, ליסניה קראסה, בעצמה ממוצא יהודי חלקי, הסכימה עם שגרירת ישראל, רות כהנוף, כי על שתי המדינות לחזק את קשריהן למרות שהן כה רחוקות זו מזו מבחינה גאוגרפית. בעוד שיש שגרירות ישראל בפיג'י, שגריר ישראל בקנברה, אוסטרליה מייצג את האינטרסים הישראליים בפיג'י.

בפברואר 2020 נסע נשיא המדינה ראובן ריבלין לפיג'י לפגוש את ראש הממשלה וורקה ביינימרמה לדיונים בנושא שינויי אקלים, פיתוח בר קיימא, חקלאות חכמה, העצמת נשים ונוער. ובשנת 2022 הגיע נשיא פיג'י לפגישה בישראל עם הנשיא יצחק הרצוג.

==קישורים חיצוניים==
* [https://www.jewishvirtuallibrary.org/fiji-virtual-jewish-history-tour יהדות פיג'י] באתר הספרייה היהודית הווירטואלית 
* [http://jewswerehere.com/oceania/melanesia/fiji/ יהדות פיג'י], באתר יהודים היו כאן 

== הערות שוליים ==

קטגוריה:פיג'י: היסטוריה
פיג'י
פטר השלישי (סרט)

פטר השלישי הוא סרט קומדיה ישראלי שעלה לאקרנים ב-2016 בכתיבה, הפקה ובימויו של טומי לנג, עם רוברט הניג ודנה ידלין בתפקידים הראשיים.

רוברט הניג מופיע בתור אלמן מבוגר כמו בסרטיו הקודמים של לנג, טייארה וזוג או פרד ובאותו שם - פטר.

==תקציר העלילה==
פטר (רוברט הניג), הוא אלמן בן 66 ושחקן ותיק בתיאטרון הבימה, אשר למרות גילו והותק הרב שצבר טרם זכה בתפקיד ראשי. אשתו חנה נפטרה לפני שנתיים ובתו היחידה אורנה כועסת עליו וניתקה את קשריה אתו. הוא למעשה נשאר בודד ואת זמנו החפשי הוא מבלה בבית הקפה השכונתי עם שלושת ידידיו ממוצא רומני - מישו (מומו טרלובסקי), ניקו (פיני מיטלמן) וזיקו (נתן נתנזון). לזיקו יש אח תאום בשם זוני (נתן נתנזון בתפקיד כפול) עמו הוא מסוכסך.

בבית הקפה עובדה מלצרית בת 28 בשם אלונה (דנה ידלין) - מלצרית צעירה ובלוגרית שעדיין מחפשת את דרכה בחיים. היא מחבבת את פטר וחבריו ומכנה אותם "פרלמנט הממליגות".

כאשר היא נפרדת מחברה יובל (עומרי אשין) מציע לה פטר לגור באופן זמני בדירתו.

הקשר בין פטר לאלונה מתהדק והוא לוקח אותה לסיור בתיאטרון הבימה, לובש גלימה וכתר ומופיע לפניה במונולוג מריצ'רד השלישי של שייקספיר. אלונה מצלמת אותו ומכנה אותו מאז "פטר השלישי" (מכאן שם הסרט).

היחסים בין פטר לאלונה מתהדקים, הוא מספר לה על חייו עם אשתו והיא משכנעת אותו לפרסם את עצמו באינטרנט כאלמן המבקש קשר עם אישה. מתקשרות אליו נשים שונות ומשונות ולבסוף הוא בוחר באלמנה נורית (דורית פלד הרפז).

בפרלמנט הרומני עולה הצעה להקים מפלגה לאלמנים ואלמנות שפטר יהיה בראשה. הם אוספים חתימות מ-120 אנשים ובתוכם של יעקב בודו שמצטרף זמנית לפרלמנט הרומני. הם מבטיחים להקים כפר נופש לאלמנות ואלמנים ולחלק לכל אחד סטייק אנטרקוט אחד ביום...

המפלגה נכשלת בבחירות, פטר מתפייס עם בתו ואלונה חוזרת ליובל.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|רוברט הניג
|פטר
|שחקן
|-
|נתן נתנזון
|זיגי/זוני
|
|-
|יעקב בודו
|בודו
|בתפקיד עצמו
|-
|דנה ידלין
|אלונה
|
|-
|עומרי אשין
|יובל
|
|-
|פיני מיטלמן
|ניקו
|
|-
|מומו טרלובסקי
|מישו
|
|-
|דורית פלד הרפז
|נורית
|
|-

|}

==קישורים חיצוניים==

*[https://www.youtube.com/watch?v=jIwQwtU54XU קדימון לפטר השלישי], באתר יוטיוב
*[https://www.motke.co.il/פוסט_בבלוג/166691 פטר השלישי], באתר "מוטקה"
*[https://www.seret.co.il/movies/s_movies.asp?MID=5288 פטר השלישי], באתר "סרט"
*[https://bkiovnhroh1.com/page2195.asp פטר השלישי], באתר "כיוון הרוח"

קטגוריה:סרטי 2016
קטגוריה:סרטים ישראליים עצמאיים
קטגוריה:סרטים בעברית
קטגוריה:סרטים ישראליים משנת 2016
קטגוריה:סרטי טומי לנג
קטגוריה:סרטי קומדיה ישראליים
פארק עירוני

[[גן קריית ספר בתל אביב, ישראל. הגן כולל ברכה אקולוגית, עצים, צמחי נוי, דשא וגינה קהילתית.]]
פארק מיל אנדס, שנחשב לפארק הקטן ביותר בעולם, 2018
פארק עירוני או פארק אורבני הוא פארק הממוקם בתוך העיר או בצורות התיישבות אחרות, ומטרתו לאפשר לתושבים גישה לשטח פתוח או ירוק בקרבת מקום מגוריהם. הקמת ותחזוקת פארקים עירוניים מנוהלת בדרך כלל על ידי העירייה או הממשלה, אך לעיתים קיימות גם קבוצות פרטיות המתחזקות את הפארק.

מתקנים שנפוצים בפארקים עירוניים כוללים גן שעשועים, גנים, שבילי הליכה, ריצה או רכיבה, מתחמי פיקניק ואחרים כתלות באופי הפארק, גודלו ומיקומו.

== היסטוריה ==
פארק Alameda de Hércules שבסביליה
פארק הוא אזור המיועד לשימוש פנאי, בדרך כלל בבעלות ובניהול השלטון המקומי. הוא כולל לעיתים קרובות דשא שנגזם כדי להימנע ממזיקים, ועצים שנבחרים בהתאם ליופיים ולצל, כשבשנים האחרונות מתגברת תשומת הלב לנושא איי החום העירוניים.

[[סנטרל פארק בניו יורק]]
בין הפארקים המתועדים הראשונים ניתן למצוא את La Alameda de Hércules בסביליה, שהוקם ב-1574 בתוך המרכז ההיסטורי של סביליה.

פארק מיל אנדס בעיר פורטלנד שבאורגון שכולל עץ בלבד, נחשב לפארק העירוני הקטן ביותר בעולם לפי ספר השיאים של גינס.

== שימושים ==
ניתן לחלק את הפארקים העירוניים לאזורי בילוי אקטיביים ופאסיביים. במתחמי הבילוי האקטיבי קיימת לרוב פעילות קבוצתית, ולשם כך הם כוללים מגרשי משחקים, מגרשי כדור, בריכות שחייה וסקייטפארקים. מתחמים אלה דורשים לרוב תחזוקה אינטנסיבית. בילוי פסיבי, המכונה גם "בילוי בעצימות נמוכה", הוא שמדגיש את השטח הפתוח והשמירה על בית גידול טבעי. הוא דורש רמת פיתוח נמוכה יותר, וכולל בדרך כלל מתחמי פיקניק, שבילים וספסלים, ולכן הוא גם דורש עלויות תחזוקה נמוכות יותר.
פארק המסילה בתל אביב
פארק ליניארי הוא פארק אשר אורכו גדול יותר מרוחבו. פארק כזה לדוגמה הוא פארק המסילה בירושלים או בתל אביב.

==קישורים חיצוניים==

== הערות שוליים ==

*
קטגוריה:תכנון עירוני
סאנשינגדואי

סאנשינגדואי (בסינית: 三星堆; באופן מילולי: תל שלושת הכוכבים) הוא אתר ארכאולוגי ותרבות מרכזית מתקופת הברונזה, הממוקם בגואנגהאן , סצ'ואן, סין.

חקירה ראשונה של האתר היה ב-1927, אם כי חקירה מלאה של האתר התרחשה רק ב-1986.<ref></ref><ref name="JayXu"></ref> על פי תיארוך פחמן-14, האתר והשרידים הארכאולוגיים שנמצאו נבנו במאה ה-11 או ה-12 לפני הספירה.<ref name="sage1"></ref> ממצאי האתר הארכאולוגי, כולל מסכות שנמצאו, מופיעים במוזיאון סטנשינגדואי , הממוקם ליד גואנגהאן.<ref name="sage1" />

== לקריאה נוספת ==
<div class="mw-content-ltr">
* Bagley, Robert, ed. 2001. Ancient Sichuan: Treasures from a Lost Civilization. Princeton, New Jersey: Seattle Art Museum and Princeton University Press. 
* Carr, Michael. 2007. "The Shi 'Corpse/Personator' Ceremony in Early China," in Marcel Kujisten, ed., Reflections on the Dawn of Consciousness: Julian Jaynes's Bicameral Mind Theory Revisited, Julian Jaynes Society, 343–416.
* 
* Liu Yang and Edmund Capon, eds. 2000. Masks of Mystery: Ancient Chinese Bronzes from Sanxingdui. Sydney: Art Gallery of New South Wales. 
* Paper, Jordan D. 1995. The Spirits Are Drunk: Comparative Approaches to Chinese Religion. State University of New York Press.
* Xu, Jay. 2001. "Bronze at Sanxingdui," in Robert Bagley, ed., Ancient Sichuan: Treasures from a Lost Civilization, Seattle Art Museum and Princeton University Press, 59–152.
* 
* 
</div>

== קישורים חיצוניים ==

== הערות שוליים ==

קטגוריה:סין: גאוגרפיה
התרבות הקוקוטני-טריפיליאנית

התרבות הקוקוטני-טריפיליאנית, הידועה גם כתרבות הקוקוטנית או התרבות הטריפיליאנית, היא תרבות נאוליתית-כלקוליתית, שהתקיימה במזרח אירופה (בערך בין השנים 5500 עד 2750 לפני הספירה), בעיקר באזור שבין הרי הקרפטים לנהרות דניסטר ודנייפר. בתקופה הנוכחית, אזור זה מכיל את כל שטחה של מולדובה, וחלקים ניכרים ממערב אוקראינה וצפון-מזרח רומניה. היקף השטח שהושפע מהתרבות הקוקוטני-טריפיליאנית הוא כ-.<ref></ref><ref name="Mantu"></ref>

רוב היישובים שהושפעו מהתרבות הזאת היו קטנים, אם כי היו קרובים אחד לשני, במרחק של כ-3–4 קילומטר אחד מהשני. רוב היישובים שהושפעו מהתרבות הזאת נמצאים בעמקי הנהרות סירט, פרוט ודניסטר.<ref name="Mallory"></ref> בערך ב-4000 עד 3500 לפני הספירה, הוקמו היישובים הגדולים ביותר באירופה הניאולתית, שחלקם אפילו הכילו עד 3,000 מבנים, וייתכן שאכלסו יחדיו כ-20,000–46,000 איש.<ref></ref><ref></ref><ref name="MüllerRassmann2016"></ref>

כמו בתרבויות נוספות באזור, גם בתרבות זו נמצאו עדויות לשריפת היישובים כל 60–80 שנים, אם כי לא ברורה מה הסיבה לכך. לאחר כל שריפה, התושבים שחזרו את מבני היישובים על בסיס צורתם וכיוונם של המבנים הקודמים.<ref name="Monah"></ref>

נבליבקה הוא אתר ארכיולוגי גדול של שרידי תרבות זו.

== קישורים חיצוניים ==

* 

== הערות שוליים ==

קטגוריה:אירופה: תרבויות ארכאולוגיות
קטגוריה:מזרח אירופה
אלי בכר (כדורגלן)

אלי בכר 2023
אלי בכר (נולד ב-23 בינואר 1950, תל אביב, ישראל), הוא כדורגלן עבר ישראלי, אשר שיחק לרוב בעמדת הקשר ומזוהה בעיקר עם קבוצות הפועל תל אביב ומכבי יפו.

==קורות חייו==
אלי בכר נולד ב-1950 בשכונת פלורנטין בתל אביב, למשפחה בת יהדות איסטנבול אשר עלתה לישראל במהלך העלייה ההמונית. ב-1961 הצטרף לקבוצת הילדים של הפועל תל אביב והמשיך לנערים ולנוער. בעונת 1965/1966 זכה עם קבוצתו באליפות הליגה לנוער. ב-1967 הועלה על ידי המאמן יוסלה מרימוביץ' לסגל הרחב של הקבוצה הבוגרת. בעונת 1968/1969 בליגה הלאומית זכתה הקבוצה האליפות המדינה. את משחק הליגה הראשון שלו ערך בכר ב-4 באוקטובר 1969, בראשית עונת 1969/1970 בליגה הלאומית. ב-1970 זכה עם קבוצתו בסגנות ליגת האלופות האסיאתית לאחר הפסד 1–2 במשחק הגמר מול טאג' טהראן מאיראן. בספטמבר 1971 במהלך מסע אימונים של הקבוצה לארצות הברית תוקל בכר על ידי ג'ורג' בורבה ושבר את לסתו. ב-1972 שוחרר מהקבוצה ועבר לשחק בהפועל בת ים למשך חצי עונה עד לסיום עונת 1970/1971 בליגה א'. לקראת עונת 1972/1973 בליגה הלאומית עבר בכר לקבוצת מכבי יפו שאומנה על ידי המאמן הספרדי-יהודי חקאו זפרני, אשר נמנה לפני כן עם סגל האימון של קבוצת אתלטיקו מדריד.

משחק הליגה הראשון שלו בשורות יפו נערך ב-23 בספטמבר 1972 מול הפועל כפר סבא ומשחק הליגה האחרון שלו נערך ב-22 ביוני 1974 מול הפועל באר שבע, המחזור האחרון של עונת 1973/1974 בליגה הלאומית. בסך הכל הופיע ב-31 משחקי ליגה בשורות יפו ובסיום העונה עזב את הקבוצה. בעונת 1974/1975 ובעונת 1975/1976 בליגה א' שיחק בקבוצת מכבי הרצליה, בהמשך יצא לשנתיים מחוץ לישראל לרגל עסקיו. בשובו התאמן עם קבוצת מכבי יפו, אך עבר לשחק בקבוצת בית"ר רמלה. בעונת 1979/1980 בליגה הארצית עבר לקבוצת הפועל בת ים ושיחק בשורותיה עד 1986, בין השאר כמאמן-שחקן וכמנהל הקבוצה. בשנה זו פרש ממשחק פעיל לצורך ניהול עסקיו הפרטיים.

ב-1969 נמנה בכר עם סגל נבחרת הנוער של ישראל אשר ניצחה 0–1 את נבחרת הנוער של ברית המועצות בטורניר קאן שבצרפת, משער של משה שלומוביץ'. היה זה הניצחון הראשון של קבוצה ישראלית על קבוצה מברית המועצות.

אלי בכר מתגורר בראשון לציון, הוא נשוי לדליה, והם הורים לשלושה ילדים וסבים לנכדים.

==תארים==
;הפועל תל אביב
* אליפות ליגת הנוער: 1965/1966

;הפועל תל אביב
* אליפות: 1968/1969

;הפועל תל אביב
* ליגת האלופות האסייתית: סגנית אלופת אסיה (1970)

==לקריאה נוספת==
* ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.

== קישורים חיצוניים ==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי יפו
קטגוריה:כדורגלני הפועל תל אביב
קטגוריה:כדורגלני נבחרת ישראל
קטגוריה:ישראלים שנולדו ב-1950
אלדד כהן (זמר)

אלדד כהן (נולד ב-25 באוגוסט 1988) הוא זמר, מלחין ופזמונאי ישראלי.

== ביוגרפיה ==
את צעדיו הראשונים בעולם המוזיקה החל כהן ב-2011, במהלך שהותו באילת, כחלק מצוות בידור של מלצרים מזמרים<ref></ref>.

לאחר כשנתיים של עבודה על חומרים מקוריים יחד עם מור זיתוני, שותפו לצוות הבידור, עברו השניים לתל אביב-יפו. ב-2016 השתתפו בצילומי התכנית The Voice ישראל, אך לא הצליחו לעבור את שלב האודישנים.

במרץ 2018 הוציאו הצמד את השיר "בלי מילה". באוקטובר של אותה השנה, שיתפו השלישייה פעולה שנית, והוציאו את השיר "בינינו".

באוקטובר 2019 יצא השיר "מה את בשבילי" בביצועו של כהן, כחלק מפרויקט מוזיקלי של גיל ויין. בדצמבר 2019 נבחן כהן לתוכנית הכוכב הבא, בה ביצע את שירה של קרן פלס, "כלום לא טעים". ביצועו של כהן מהתכנית יצא לאור גם באופן רשמי<ref></ref> ואף נכנס לפלייליסט גלגלצ.

באוגוסט 2020 יצא סינגל הבכורה של כהן כסולן, "בכל קיץ". באוקטובר של אותה השנה, יצא השיר "תמיד תזכור" של נסרין קדרי בשיתוף עמותת "גדולים מהחיים", אותו הלחין כהן למילותיו של חורב. השיר, שנכתב לרגל מבצע ההתרמה השנתי של העמותה, זכה להצלחה ואף נכנס לפלייליסט כאן גימל<ref></ref>.

ביוני 2021 יצא השיר "תרקדי" של משה פרץ, את השיר הלחין כהן יחד עם גיל ויין, שגם כתב את המילים.

במאי 2022 יצא שירו השני של כהן, "נסיך". השיר זכה לשבחים ונכנס לפלייליסט כאן גימל<ref></ref><ref></ref>. בנובמבר של אותה השנה יצא השיר "באה לי בחלום" של אליעד, אותו הלחין כהן יחד עם גיל ויין. בדצמבר 2022 הוציא את השיר "עכשיו נרים".

== שירים ==
{| class="wikitable"
|+
!שנה
!אמן
!שיר
!מילים
!לחן
|-
| rowspan="2" |2019
|גיל ויין, אלדד כהן
|"מה את בשבילי"
|גיל ויין
|אלדד כהן, גיל ויין
|-
|אלדד כהן
|"כלום לא טעים"
| colspan="2" |קרן פלס
|-
| rowspan="2" |2020
|אלדד כהן
|"בכל קיץ"
|נעם חורב
|אלדד כהן
|-
|נסרין קדרי
|"תמיד תזכור"
|נעם חורב
|אלדד כהן
|-
|2021
|משה פרץ
|"תרקדי"
|גיל ויין
|אלדד כהן, גיל ויין
|-
| rowspan="3" |2022
| rowspan="2" |אלדד כהן
|"נסיך"
|נעם חורב
|עמרי קסטן
|-
|"עכשיו נרים"
|נעם חורב
|אלדד כהן, עמרי קסטן
|-
|אליעד
|"באה לי בחלום"
|גיל ויין
|אלדד כהן, גיל ויין
|}

== קישורים חיצוניים ==

* 

== הערות שוליים ==

2023 05
קטגוריה:זמרים ישראלים
קטגוריה:יוצרים בעברית
קטגוריה:פזמונאים ישראלים
קטגוריה:מלחינים ישראלים
קטגוריה:ישראלים שנולדו ב-1988
בן עמי ברבדו

בן עמי ברבדו (19 ביולי 1933 – 26 באפריל 2023) היה פרופסור בפקולטה לחקלאות, מזון וסביבה ע"ש רוברט ה. סמית של האוניברסיטה העברית בירושלים, מומחה ל (מדע הגידול, הטיפוח והבציר של ענבים) ואונולוגיה (המדע והמחקר של יין וייצור היין), מהחוקרים הבולטים בחקר חקלאות היין בעולם.

==ביוגרפיה==
בן עמי ברבדו נולד בשנת 1933, בן ליפה (לבית הכטמן) וזאב ברבדו, חקלאים ממושב אביחיל. בשנים 1952–1955 שירת בצה"ל.

בשנת 1957 קיבל תואר ראשון, בשנת 1960 קיבל תואר שני, על עבודת גמר שכותרתה "מחקר במחלת העלעלת בהדרים", ובשנת 1966 קיבל תואר דוקטור, על עבודה שכותרתה "יעילות ניצול המים על ידי הגפן", כולם מהאוניברסיטה העברית בירושלים. בשנים 1966–1967 שהה בפוסט-דוקטורט בתחנת הניסיונות החקלאית של קונטיקט בניו הייבן. בשנת 1967 מונה למרצה באוניברסיטה העברית בירושלים. בשנת 1972 עלה לדרגת מרצה בכיר. בשנת 1979 מונה לפרופסור חבר במכון וולקני וב-1984 עלה לדרגת פרופסור מן המניין. 

משנת 1970 היה חבר במועצת המנהלים של מכון היין הישראלי. שימש כיושב ראש וחבר בוועדת המומחים של הארגון הבין-לאומי של הגפן והיין (OIV), ויושב ראש ענף הגפן של החברה הבינלאומית להורטיקולטורה (ISHS).

בשנת 2001 הקים יחד עם תלמידו, פרופ' עודד שוסיוב, את יקב כרמי יוסף, שבהמשך שונה שמו ליקב ברבדו.

ביוני 1958 נישא לרות קירשנבאום, ולהם ארבעה ילדים. נפטר ב-26 באפריל 2023, והובא לקבורה בבית הקברות ברחובות.

==קישורים חיצוניים==

* [https://plantscience.agri.huji.ac.il/ben-ami-bravdo Prof. Ben Ami Bravdo], The Robert H Smith Faculty of Agriculture, Food and Environment
* [https://prabook.com/web/ben-ami.bravdo/552756 Ben-Ami Bravdo], Prabook
* 
* 

==הערות שוליים==

קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: חקלאות, מזון וסביבה
קטגוריה:אביחיל: אישים
קטגוריה:אישים הקבורים ברחובות
קטגוריה:ישראלים שנולדו ב-1933
קטגוריה:ישראלים שנפטרו ב-2023
יהדות קלדוניה החדשה

יהדות קלדוניה היא הקהילה היהודית בקלדוניה החדשה, קבוצת איים בדרום מערב האוקיינוס השקט, אחת מחמש הטריטוריות של צרפת מעבר לים. בשנת 1987, הוקמה הקהילה היהודית לראשונה כשהיא מנתה כ-50 חברים.<ref name=":0"></ref>

מרבית יהודי קלדוניה גרים בעיר הבירה נומאה. שם גם ממוקם בית הכנסת ומרכז קהילתי יהודי, "האגודה לתרבות ישראלית בקלדוניה החדשה". כמעט כל היהודים בקלדוניה החדשה הם יהודים ספרדים ממוצא צרפתי ופליטים יהודיים שהתיישבו בצרפת שעודדה את הגירתם לקלדוניה החדשה בשל שתי סיבות, הרחקתם של היהודים ואחיזה על ידי התיישבות של צרפתים בקלדוניה החדשה שתחת שליטתה. מרבית חברי הקהילה הם אנשי עסקים ועובדי ממשל.

אוכל כשר מיובא מאוסטרליה.<ref name=":0" />

בשנת 2017 נפתח בית חב"ד בנומיה. באותה השנה מנתה האוכלוסייה יהודית של קלדוניה החדשה כ-250 חברים.

== הערות שוליים ==

קטגוריה:קלדוניה החדשה
קלדוניה החדשה
יהדות גואם

יהדות גואם היא הקהילה היהודית בגואם, טריטוריה של ארצות הברית במערב האוקיינוס השקט. פעילותה קיימת לפחות מ-1899. והיא הגיעה לשיא בתקופת מלחמת העולם השנייה. יהודים המשיכו לגור בה מאז, אם כי בנוכחות מצומצמת יותר. נכון לשנת 2009 נמצאים בגואם כ-150 יהודים, מתוכם כשליש פעילים מבחינה דתית.

== היסטוריה ==
בסוף המאה ה-19, המושבה הספרדית גואם נכבשה - כחלק מהמלחמה הספרדית-אמריקאית - על ידי ארצות הברית וסופחה אליה. בשנת 1899, שנה לאחר הסיפוח, שימש קצין הצי היהודי אדוארד ד' טאוסיג כמושל גואם. הוא היה הקצין האמריקאי הראשון שכיהן בתפקיד זה.<ref name="Levinger2007"></ref> במהלך כהונתו הקצרה ביצע טאוסיג מספר פעולות, ביניהן הקמת ממשלה מקומית המורכבת מילידים בני הצ'מורו.<ref name="Rogers1995"></ref>

ב-1941 הובסה ארצות הברית בקרב על גואם על ידי האימפריה היפנית, אולם ב-1944 כוחות אמריקאים כבשו מחדש את גואם. בעקבות זאת, נפרסו כמויות גדולות של כוחות צבאיים באזור - בין אם מהצבא, חיל הים או זרועות אחרות. חלק מהצוותים שנפרסו היו ממוצא יהודי, חילוני ודתי כאחד. דוגמה אחת לכך הייתה סגן מרים מילר, מחיל האחיות של הצי של ארצות הברית שסייעה לחיילים שנפצעו ברחבי האוקיינוס השקט.<ref name="History1975"></ref>

מספר עובדים יהודים בגואם היו פעילים פוליטית. הם הקימו את האגודה הציונית של גואם. האגודה הוציאה לחבריה עיתון במימאוגרפיה, ופרסמה את פעילותה בפרסומים צבאיים רגילים. בספרו "The Jews' Secret Fleet", מתאר הסופר מורי גרינפילד את השתתפותם של מלחים מצפון אמריקה בהעפלה, ומציין כיצד אדם אחד בא במגע עם המבצע החשאי באמצעות עלון לאנשי שירות יהודים בעת שהוצב בגואם.<ref name="GreenfieldHochstein2010"></ref>

בשנת 1945, 1,500 אנשי שירות חגגו את ראש השנה בגואם, בהאנגר בואינג B-29 סופרפורטרס שהוסב לשם כך על ידי אנשי חיל האוויר העשרים לא יהודים. ההאנגר צויד במושבים, דוכן, ארון קודש, תאורה מיוחדת ומערכות כריזה. כמו כן הודפס ספר תפילה למזכרת. דוד א' צדרבוים ניהל את הטקס, בעוד אחרים הובילו את המקהלה ותקעו בשופר.

פעם היה קיים בית כנסת יהודי בגואם. אולם הוא נהרס בשנת 1962, במהלך סופת טייפון חזקה במיוחד. למרות זאת, חברי הקהילה המשיכו להתאסף. בשנת 1976 הוקדשה קפלה צבאית לשימושם של היהודים על ידי הצי וחיל האוויר האמריקאי. הפעילות הדתית נמשכה גם במאה ה-21, ויהודים יוצגו בוועדה הבין-דתית של גואם שהחלה את פעילותה ב-2005 מדי פעם, רבנים מניו יורק מגיעים לעזור לקהילה היהודית בגואם עם פעילויות כדוגמת בר ובת מצווה.

== ראו גם ==
* יהדות ארצות הברית

== הערות שוליים ==

קטגוריה:גואם: היסטוריה
גואם
בית הכנסת בביטום

בית כנסת ביטום היה בית כנסת בביטום, במחוז הפרוסי, פרובינציית שלזיה (היום ביטום, פולין), עיירת גבול בין גרמניה לרפובליקה הפולנית השנייה לפני פלישת גרמניה לפולין במלחמת העולם השנייה. לאחר משאל עם בשנת 1922, עבר הגבול מעט מזרחה לביטום, כך שקטוביץ שכנתה של ביטום נכללה אף היא בשטחה של פולין.

== היסטוריה ==

בית הכנסת נבנה בשנת 1869 ברחוב פרידריך-וילהלם-רינג (כיום פלאק גרונוולדצקי), במקום בית כנסת ישן יותר. אבן הפינה נקבעה ב-25 במאי 1868, והבנייה הסתיימה ב-2 ביולי 1869. מקס קופשטיין (1856–1924) מבאד אמס הפך לרב ומורה לדת שם ב-1889. הרב הראשי משנת 1919, השתתף במשא ומתן על הסכם ורסאי כמומחה בעניינים הנוגעים לאוכלוסייה היהודית בשלזיה עילית.

בית הכנסת נשרף על ידי חיילי אס אס ו- אס אה במהלך ליל הבדולח ב-9–10 בנובמבר 1938. ב-7 בנובמבר 1938 נשא ג'וזף גבלס נאום אנטישמי לוהט בביטום ובו קרא לנקמה ביהודים. יהודים רבים נאלצו לעמוד שעות מול בית הכנסת בזמן שבער לאחר שהוצת. הקהילה היהודית בביטום הייתה הראשונה שנשלחה בטרנספורט הראשון אי פעם שהושמד בגז בתוך "בונקר I" במחנה ההשמדה אושוויץ-בירקנאו, כולם נרצחו ב-15 בפברואר 1942, עם תחילתה של שואת יהודי פולין.<ref>[http://ellisisland.jewishgen.org/Yizkor/translations.html Jews deported from Beuthen (Bytom), list prepared in 1942]</ref> <ref>[http://ellisisland.jewishgen.org/Yizkor/bytom/Bytom1.html Elsa Drezner, Yizkor Book Project Manager Avraham Groll, Names of Jews deported from Beuthen] </ref><ref>[http://ellisisland.jewishgen.org/Yizkor/bytom/bytom.html Translations: deportation] </ref>
לוח זיכרון עם כיתוב בפולנית, בגרמנית, באנגלית ובעברית
לוח זיכרון במקום הוצב ב-9 בנובמבר 2007.

== ראו גם ==
* הקהילה היהודית של ביתן
==קישורים חיצוניים==

== הערות שוליים ==

קטגוריה:פולין: בתי כנסת
קטגוריה:בתי כנסת שנחרבו בשואה
ביטום
קווין קרגל

קווין קרגל (באנגלית: Kevin Richard Kregel; נולד ב-16 בספטמבר 1956, אמיתוויל, ניו יורק) הוא טייס קרב ואסטרונאוט לשעבר בתוכנית מעבורות החלל של נאס"א.

==ביוגרפיה==
קווין קרגל נולד בעיירה בניו יורק. בשנת 1978 הוא סיים לימודי תואר ראשון בהנדסת אווירונאוטיקה באקדמיית חיל האוויר של ארצות הברית. באותה שנה הוא סיים קורס טיס והחל לשרת כטייס בחיל האוויר של ארצות הברית. בשנים 1980–1983 הוא היה טייס "F-111 ארדוורק" בבסיס של חיל האוויר המלכותי. בהמשך הוא שירת בנושאת מטוסים USS Kitty Hawk (CV-63). הוא קיבל הסמכה כטייס ניסוי והשתתף במספר פרויקטים. בשנת 1988 קרגל סיים לימודי תואר שני במנהל ציבורי באוניברסיטת טרוי.

בסך הכול הוא עשה 5,000 שעות טיסה.

==שירות בתחום החלל==
בשנת 1990 קרגל נקלט בנאס"א כמהנדס וטייס. בשנת 1992 הוא נבחר ליחידת האסטרונאוטים של נאס"א. הוא ביצע מספר תפקידים במערכות קרקעיות. במשימת STS-70 בשנת 1995 (טרנס הנריקס היה מפקד צוות) הוא היה טייס של מעבורת החלל דיסקברי. המטרה העיקרית הייתה להציב לוויין TDRS במסלול וביצוע ניסויים בתחום מדעי החיים. בשנת 1996 קרגל היה טייס צוות של STS-78 במעבורת החלל קולומביה (טרנס הנריקס היה מפקד צוות). המטרה העיקרית הייתה המשך חקר חוסר כבידה, מדעי החיים והכנות לפרויקט תחנת החלל הבין-לאומית. בנובמבר 1997 קרגל טס לחלל כמפקד צוות של STS-87 על מעבורת החלל קולומביה. צוות עסק בניסויים בתחום חוסר כבידה ושחרר למסלול לוויין מדגם SPARTAN-201. בשנת 2000 קרגל טס לחלל בפעם החמישית כמפקד צוות של STS-99 על מעבורת החלל אנדוור. מטרתה העיקרית של משימה זו הייתה מיפוי טופוגרפי.

לאחר טיסה זו קרגל שירת במרכז החלל ג'ונסון עד שפרש בשנת 2003.

==לאחר פרישה מנאס"א==
בשנת 2003 קרגל השתלב בחברת סאות'ווסט איירליינס כטייס. בשנת 2018 הוא יצאה לגמלאות.

==קישורים חיצוניים==

* [http://www.spacefacts.de/bios/astronauts/english/kregel_kevin.htm קורות חיים]

קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:טייסי ניסוי אמריקאים
קטגוריה:בוגרי אוניברסיטת טרוי
קטגוריה:אמריקאים שנולדו ב-1956
STS-87

STS-87 הייתה משימתה ה-24 של מעבורת החלל קולומביה. במשימה זו לראשונה שוגר לחלל אזרח אוקראינה. צוות המעבורת עסק בעיקר בניסויים בתחום חקר חוסר כבידה.

==צוות==
* מפקד המשימה - קווין קרגל
* טייס - סטיבן לינדזי
* מומחה משימה 1 - קלפנה צ'אולה 
* מומחה משימה 2 - וינסטון סקוט
* מומחה משימה 3 - טקאו דוי (סוכנות החלל הצרפתית)
* מומחה מטען 1 - לאוניד קדניוק

==נתוני משימה==
המשימה שוגרה ב-19 בנובמבר 1997 מכן שיגור LC-39B במרכז החלל קנדי.

על המעבורת הייתה מערכת Microgravity Payload (USMP-4) לביצוע ניסויים בתחום חוסר כבידה. ביום השני של המשימה שוחרר למסלול לוויין Spartan-201. לא הייתה אפשרות להתחיל בביצוע ניסויים עם הלווין וגם ניסיון להחזיר אותו לתא המטען בעזרת זרוע רובוטי לא הצליח. הוא הוחזר לתא המטען במהלך פעילות חוץ רכבית.

לאוניד קדניוק ביצע ניסוי שהוכן על ידי סוכנות החלל האוקראינית שחקר השפעת חוסר כבידה על גידול צמחים.

במהלך הטיסה פעמיים בוצע פעילות חוץ רכבית בה השתתפו סקוט ודוי. מטרת פעילויות אלו הייתה לבדוק יכולת חדשות של פעילות מחוץ למעבורת והחזר לתא המטען של לוויין Spartan-201. 

נחיתה המעברות בוצע ב-5 בדצמבר במסלול נחיתה מס' 33 במרכז החלל קנדי.

==ראו גם==
* משימות מעבורות החלל

==קישורים חיצוניים==

* [https://www.nasa.gov/mission_pages/shuttle/shuttlemissions/archives/sts-87.html סיכום המשימה באתר נאס"א]
* [http://www.spacefacts.de/mission/english/sts-87.htm תיאור המשימה]
* [https://historycollection.jsc.nasa.gov/JSCHistoryPortal/history/shuttle_pk/pk/Flight_088_STS-087_Press_Kit.pdf דיווח לעיתונות]
* [https://www.youtube.com/watch?v=e9v6a1WXCr4 סרטון על המשימה]

STS-087
קטגוריה:1997 בארצות הברית
מיקלוש בארבאס

מיקלוש בארבאס (בהונגרית: Miklós Barabás; 10 בפברואר 1810 – 12 בפברואר 1898) היה צייר הונגרי. הוא ידוע בעיקר בזכות ציורי הדיוקן שלו, כולל דיוקן מפורסם של פרנץ ליסט צעיר שנעשה ב-1847 ודיוקן של הקיסר פרנץ יוזף הראשון ב-1853.<ref>Constantin von Wurzbach: "Barabás, Nikolaus." In: Biographisches Lexikon des Kaiserthums Oesterreich (Biographical Lexicon of the Empire of Austria). Part 1 Universitäts-Buchdruckerei L. C. Zamarski (formerly J. P. Sollinger), Vienna 1856, p. 147 f. </ref><ref>Edith Hoffmann: Barabás Miklós. Pantheon, Budapest 1923</ref>

== ביוגרפיה ==
מיקלוש בארבאס התחנך בבית ספר פרוטסטנטי. הוא צייר מגיל צעיר, ובשנת 1829 היה תלמידו של יוהאן אנדר בווינה. ב-1830 למד ליטוגרפיה מגאבור בארה (1799–1837). בשנים 1834–1835 הוא נסע לאיטליה, שם למד ציור בצבעי מים אצל הסקוטי ויליאם לייטון ליטץ' שהיה מבוגר ממנו בשש שנים; הם התיידדו וסיירו וציירו באזור לאגו מאג'ורה ב-1834, וליטץ' הייתה השפעה רבה על יצירתו העתידית של בארבאס. לבסוף הוא התיישב בפשט ב-1855.<ref>"Barabás Nikolaus". In: Österreichisches Biographisches Lexikon 1815–1950 (ÖBL). Vol. 1, Austrian Academy of Sciences, Vienna 1957, p. 48 f</ref>

הוא זכה לתמיכה גדולה של המנהיגים הספרותיים והפוליטיים של העידן הרפורמי, ואין ספק שהיה חלוץ האמנות הלאומית ההונגרית. הוא היה מייסד וחבר פעיל בחיי האמנות בהונגריה. ראשיתו של ציור הז'אנר ההונגרי קשור בשמו. "המשפחה הרומנית הולכת ליריד" שלו (1844) נחשב לציור הז'אנר העממי היפה ביותר של זמנו. הוא זכה להצלחה רבה בתערוכת 1844 של האגודה לאמנות וינה, ואחר כך בפשט. הוא בילה את רוב חייו בפשט. במהלך תקופת האבסולוטיזם, הוא נאלץ להתמודד עם בעיות כלכליות, מה שאילץ אותו צייר ולצבוע מזבחות במשך זמן מה. כתוצאה ממאבקו, הוקמה בשנת 1859 אגודת האמנות, אשר היה נשיאה משנת 1862 ועד מותו.

החל משנות העשרים לחייו צייר מספר רב של אנשי האליטה ההונגרית, אוסטרית ורומנית בפורטרטים רשמיים. הנושאים כללו גברים ונשים מהפוליטיקה, מוזיקה וספרות, מנהיגים דתיים, אנשי צבא מהחברה הגבוהה, אך הוא גם צייר סצנות של חיי הכפר ודיוקנאות משפחתיים של איכרים. סגנונו הריאליסטי היה באופנה באמצע המאה ה-19 באירופה, בעשורים שלפני המצאת הצילום והמהפכה האמנותית של האימפרסיוניזם.

הוא הפך לחבר בפרלמנט של הונגריה ב-1867, וייצג את פשט. הוא מת בבודפשט.

== גלריה ==
<gallery mode="packed" heights="200">
 File:Miklos Barabas.jpg
File:Barabás Műteremben 1838.jpg
File:Barabás The Villa of Maecenas at Tivoli 1834.jpg
File:Barabás Portrait of first lieutenant Allemand 1854.jpg
File:Gorove István-Barabás.jpg
File:Barabas, Miklos - Portrait of János László Pyrker, Bishop of Eger (1842).jpg
File:Barabas Miklos Kisfiu hegeduvel.jpg
File:Franciszek Józef I - Miklósz Barabás.jpg
</gallery>

== קישורים חיצוניים ==

* 
* 

== הערות שוליים ==

קטגוריה:ציירים הונגרים
קטגוריה:ילידי 1810
קטגוריה:נפטרים ב-1898
מקס צ'ורניצקי

מקס צ'ורניצקי (בגרמנית: Max Tschornicki 9 באוגוסט 1903 - 20 באפריל 1945) היה עורך דין ופוליטיקאי יהודי גרמני, פעיל ההתנגדות הגרמנית לנאציזם. הוא ווילהלם פוגל היו שני האסירים היחידים שהצליחו להימלט ממחנה הריכוז אוסטופן.

== קורות חיים ==
מקס צ'ורניצקי נולד ב-1903 ברוסלסהיים, בן למהגרים יהודים-אורתודוקסים מרוסיה, . כסטודנט, הוא השתייך למספר אגודות נוער יהודיות והצטרף למפלגה הסוציאל-דמוקרטית העצמאית של גרמניה. מאוחר יותר הוא היה חבר במפלגה הסוציאל-דמוקרטית וברייכסבאנר. לאחר שלמד בתיכון במיינץ, המשיך ללמוד משפטים <ref></ref> ועסק כעורך דין במיינץ, והגן בעיקר על חברי סוציאל-דמוקרטים וחברי רייכסבאנר.<ref name="pog"></ref>

צ'ורניצקי היה פעיל בהתנגדות לנאציזם . ב-24 במאי 1933 הוא נעצר בעקבות צו שרפת הרייכסטאג ונכלא באוסטהופן, אחד ממחנות הריכוז הנאצים הראשונים.<ref name="Benz181"></ref> בסיוע ארוסתו ושני אסירים נוספים, פיליפ וואהל וכריסטוף וייץ,<ref name="Drobisch163"></ref> הוא הצליח להימלט מהמחנה ב-3 ביולי 1933. כתוצאה ממנוסתו, הוחמרה משמעותית האבטחה במחנה, מספר אסירים נענשו בחומרה ומשפחתו נלקחה ל-"מעצר מגן ". <ref></ref>

הוא ברח לאזור הסאר, שהשתייך אז למנדט של חבר הלאומים, ואחר כך לטולוז ולליון. לאחר הכיבוש הגרמני של צרפת ב-1940 הוא הצטרף לתנועת התנגדות הצרפתית. הוא נעצר ב-1944 ונשלח לאושוויץ ב-11 באוגוסט 1944. לאחר מכן, הוא הועבר למחנות אחרים. ב-20 באפריל 1945, הוא מת מדיזנטריה באלך-אונטרמנזינג, במחנה לווין של מחנה הריכוז דכאו, תשעה ימים לפני שחרור המחנה על ידי כוחות בעלות הברית.

== הנצחה ==
צ'ורניצקי סיפר את חוויותיו כגולה בצרפת לאנה זגרס, שהשתמשה בהן ברומן שלה הצלב השביעי.<ref>Drobisch/Wieland, p. 169</ref><ref></ref>

תיאטרון צ'וורוש בהרקסהיים עיבד את הביוגרפיה של צ'ורניצקי כמחזה ב-2013, עיבוד של טקסטים של סגרס, סטפן הסל, ולטר בנימין וולף ביירמן לשיר הפועלים ביידיש Sol sajn . ההצגה הוצגה, בין היתר, באתר ההנצחה במחנה הריכוז אוסטופן. <ref></ref>

== הערות שוליים ==

קטגוריה:אסירים במחנה הריכוז אושוויץ
קטגוריה:חברי תנועת ההתנגדות הצרפתית
קטגוריה:יהודים בצבא צרפת החופשית וברזיסטאנס
קטגוריה:פוליטיקאים יהודים גרמנים
קטגוריה:עורכי דין יהודים גרמנים
קטגוריה:גרמנים שנולדו ב-1903
קטגוריה:גרמנים שנפטרו ב-1945
Alane

"Alane" הוא סינגל של המוזיקאי הקמרוני וס, שיצא ב-13 במאי 1997, כסינגל הבכורה מאלבום האולפן הראשון שלו, Welenga.

נכון למאי 2023, השיר הושמע למעלה מ-32 מיליון פעמים בספוטיפיי.<ref></ref>

== ביקורת ==
המגזין הפאן-אירופי, מוזיקה & מדיה, כתב כי: "מזמורים אפריקאים פוגשים מקצבי ריקוד חדישים ברצועת הדאנס הלוהטת הזו, שכבר נמצאת היטב בראש המצעדים הצרפתיים כבר כמה שבועות. הרמיקסים של טוד טרי הם בין פשוטים למדי להרפתקנים רגילים, ובכך מבטיח שהרצועה תפנה למגוון רחב של פורמטים."<ref></ref> הסאנדיי מירור דירג את השיר בשבעה מתוך עשרה כוכבים, והוסיף כי: "האירו-סטומפר הזה עם הרבה קולות אפרו יללות ופזמונים בטוח יהיה להיט ענק במועדוני הלילה - ובמופע של טרי ווגן".<ref>"Best singles". Sunday Mirror. January 11, 1998.</ref>

== רשימת השמעה ==

== מיקומי שיא ==

== נתוני מכירות ==
{| class="wikitable sortable"
!אזור
!תארים
!מכירות
|-
!אוסטריה (IFPI Austria)
|פלטינה
|50,000
|-
!בלגיה (BEA)
|3× פלטינה
|150,000
|-
!צרפת (SNEP)
|יהלום
|750,000
|-
!גרמניה (BVMI)
|3× זהב
|750,000
|-
!הולנד (NVPI)
|2× פלטינה
|150,000
|-
!שווייץ (IFPI Switzerland)
|זהב
|25,000
|}

== גרסת רובין שולץ ==

הדי ג'יי והמפיק המוזיקלי הגרמני, רובין שולץ, הוציא גרסה מחודשת לשיר ב-19 ביוני 2020. השיר נכלל באלבום הרביעי של שולץ, IIII. שולץ יצר קשר עם וס, דרך חברת התקליטים וורנר מיוזיק גרופ, ושניהם נפגשו בפריז, ולאחר מכן הקליטו מחדש את השיר בגרמניה.<ref></ref>

הווידאו קליפ של הגרסה המחודשת בוים על ידי רוברט וונש. בווידאו קליפ, ניתן לראות את וס ושולץ, יחד עם 30 רקדנים מ-12 מדינות ברחבי העולם.<ref></ref><ref></ref><ref></ref>

נכון למאי 2023, הגרסה מחודשת הושמעה למעלה מ-155 מיליון פעמים בספוטיפיי.<ref></ref>

=== רשימת השמעה ===

=== מיקומי שיא ===

=== נתוני מכירות ===
{| class="wikitable sortable"
!אזור
!תארים
!מכירות
|-
!אוסטריה (IFPI Austria)
|פלטינה
|30,000
|-
!בלגיה (BEA)
|זהב
|20,000
|-
!צרפת (SNEP)
|זהב
|100,000
|-
!גרמניה (BVMI)
|זהב
|200,000
|}

== קישורים חיצוניים ==

== הערות שוליים ==

קטגוריה:שירי 1997
קטגוריה:סינגלי בכורה מ-1997
קטגוריה:סינגלים מ-2020
קטגוריה:שירים על ריקודים
קטגוריה:סינגלים בהוצאת וורנר מיוזיק גרופ
קטגוריה:סינגלים בהוצאת אפיק רקורדס
קטגוריה:סינגלים בהוצאת סוני מיוזיק אנטרטיינמנט
קטגוריה:סינגלים שהגיעו למקום הראשון במצעד הסינגלים של SNEP
קטגוריה:שירי רובין שולץ
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון במצעד 40 הסינגלים ההולנדיים
תרגיל בהתעוררות (שיר)

"תרגיל בהתעוררות" הוא סינגל שהוקלט על ידי הזמר הישראלי שלומי שבן והזמרת-יוצרת הישראלית חוה אלברשטיין.<ref name=":0"></ref> הוא יצא לאור ב-23 בפברואר 2014, על ידי חברת התקליטים התו השמיני, כסינגל השני מתוך האלבום.<ref name=":0" /> את השיר כתב והלחין שבן לצד הפקה של תמיר מוסקט ואסף תלמודי.<ref name=":0" /> "תרגיל בהתעוררות" הפך לנכס צאן ברזל וכונה "שיר חשוב" בכלי התקשורת תוך שנאמר עליו שהוא הצליח לחזות את מבצע צוק איתן. מבקרי המוזיקה הפנו כלפיו ביקורות חיוביות, ביניהם יוסי חרסונסקי שהעניק לו ארבעה כוכבי זהב בסך הכול.<ref></ref>

מבחינה מסחרית, זכה השיר להצלחה ארצית כאשר הוכתר ל"שיר השנה" במצעד הפזמונים העברי השנתי של רשת ג' לסיכום שנת תשע"ד.<ref></ref> במצעד השבועי של התחנה דורג במקום הראשון גם כן.<ref></ref> במצעד השנתי של גלגלצ דורג במקום ה-16.<ref></ref> בסך הכול, הושמע השיר 1,169 פעמים בתחנות הרדיו בישראל בשנת 2014; השיר השביעי המושמע ביותר במדינה. בשנת 2023, לכבוד 75 שנים מהקמתה של ישראל, נבחר האלבום תרגיל בהתעוררות כמו גם השיר עצמו להיכלל ברשימת "75 אלבומים ל-75 לישראל" שפורסמה בידי ישראל היום.<ref></ref>

== רקע וכתיבה ==
לתשומת לב מיוחדת זכה שיר הנושא של האלבום, הן בשל שיתוף הפעולה של שבן עם זמרת נחשבת כאלברשטיין, והן בשל תוכן השיר המבוצע כדואט בין אלברשטיין לשבן. מתוך מילות השיר עולים מושגים הקשורים במלחמה ואף באפוקליפסה (בדומה לשיר "האזרח האחד" מאלבומו הקודם של שבן, "עיר") שהעלו מגוון רחב של פרשנויות בנוגע לנושא השיר ולכוונתו.

בין השאר הושווה השיר לשיר "גשם כבד עומד ליפול" של בוב דילן, לכתיבתו של חנוך לוין ואף נטען שחזה למעשה את מבצע צוק איתן בעזה שהתרחש מספר חודשים לאחר צאתו. שבן עצמו נמנע מלפרש את השיר, אך בקליפ שיצא כשנה לאחר צאת השיר כלל הבמאי אדם ביזנסקי תיעודים היסטוריים של מדינת ישראל שלאחר מלחמת ששת הימים ובכלל זה מצעדים צבאיים וחגיגות לאומיות.

== וידאו קליפ ==
הווידאו קליפ הרשמי של השיר פורסם ב-5 בינואר 2015 וזכה להד תקשורתי כאשר כונה על ידי שבן "הקליפ היפה ביותר שלי אי פעם". הוא כולל תרגילים צבאיים, חיילים ואף את דוד בן-גוריון. ב-ynet נכתב שמדובר ב"קליפ פתוח לפרשנות כמו השיר".<ref name=":1" /> בכתבה שפורסמה באתר, הצהיר שבן: "העניין עם הקליפ באמת היה בעייתי, מכמה בחינות. התחלנו לדבר על הקליפ לפני שהשיר עצמו יצא, כי בדרך כלל מוציאים שיר ומוציאים בסמיכות לו קליפ. זה סוג של נוהג כזה, כמעט אוטומטי. היו לנו כל מיני רעיונות מרחיקי לכת, מפלצתיים לחלוטין. ואיכשהו קרו כל מיני דברים שלא קשורים לשיר, דברים בחיים האישיים שלי, וגם השיר התחיל לתפוס תאוצה וחיים משל עצמו. שמתי לב שאנשים לוקחים אותו לכל מיני כיוונים. אני דמיינתי משהו מסוים כשכתבתי אותו, וראיתי שהוא מקבל כל מיני פרשנויות".<ref name=":1" /> את הקליפ צילמו בשחור-לבן והוא צבר למעלה מחצי מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|23 בפברואר 2014
|הזרמת מוזיקה • הורדה דיגיטלית
|התו השמיני
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי שלומי שבן
קטגוריה:שירי חוה אלברשטיין
קטגוריה:שירים בעברית
קטגוריה:שירי מבצע צוק איתן
קטגוריה:שירי מלחמות
קטגוריה:שירים על הצבא
קטגוריה:שירים על ישראל
רחוב ניזאמי

רחוב ניזאמי (באזרית: Nizami Küçəsi) הוא מדרחוב היסטורי ותוסס הכולל חנויות ומסעדות, הממוקם בלב באקו, עיר הבירה של אזרבייג'ן.

הרחוב נקרא על שמו של המשורר חכים ג'מאל א-דין נזאמי, שחי במאה ה-12 ונחשב לאחד מגדולי המשוררים הפרסים.

רחוב ניזאמי ידוע בארכיטקטורה היפה שלו ובמבנים ההיסטוריים כשהבולט ביניהם הם תיאטרון האופרה והבלט ומוזיאון ניזאמי לספרות אזרבייג'נית, המוקדש לחייהם וליצירותיהם של חכים ג'מאל א-דין נזאמי וסופרים אזרבייג'נים אחרים.

== גלריה ==
<gallery>
קובץ:Nargiz Ticaret Center-Baku.jpg|מרכז הקניות נרגיז
קובץ:Azerbaijan State Theatre of Young Spectators 5.jpg|תיאטרון אזרבייג'ן
קובץ:Armenian church in Baku 2a.jpg|הכנסייה הארמנית
קובץ:Rotşildlərin binası 2019-cu ildə.jpg|מרכז סחר
קובץ:CUM-Baku.jpg|העיתון הראשי של באקו
קובץ:Central library-Baku.jpg|הספרייה הראשית
</gallery>

== קישורים חיצוניים==

* [https://www.lametayel.co.il/destinations/azerbaijan-1639/shopping-126 קניות באזרבייג'ן], באתר למטייל
* [https://www.masa.co.il/article/באקו-אוכל-קניות-ובילויים/ באקו: אוכל, קניות ובילויים], באתר מסע אחר

== הערות שוליים ==

קטגוריה:באקו
קטגוריה:אירופה: רחובות ושדרות
ניזאמי
התמודדות ממוקדת הימנעות

בפסיכולוגיה, התמודדות ממוקדת הימנעות (באנגלית: Avoidance coping) היא דרך התמודדות המתמקדת בהימנעות מגורם הלחץ או מהתגובה לגורם הלחץ, כגון התרחקות מאחרים, הכחשת קיומו של גורם הלחץ והתנתקות ממחשבות או רגשות הקשורות לגורם הלחץ.<ref name=":0"></ref> למרות שהתמודדות ממוקדת הימנעות יכולה להפחית את הלחץ לטווח הקצר, היא תיחשב כלא אדפטיבית אם האדם ימשיך להישען עליה לטווח הארוך.<ref name=":1"></ref>

במהלך השנים נעשו מספר ניסיונות לסווג את סגנונות ההתמודדות השונים. הבחנה מקובלת היא בין שתי חלוקות עיקריות. חלוקה ראשונה מבחינה בין התמודדות ממוקדת "גישה" לבין התמודדות ממוקדת "הימנעות" וחלוקה שנייה מבחינה בין התמודדות ממוקדת בעיה, לבין התמודדות ממוקדת רגש.<ref name=":1" />

ייתכן שבתחילת התהליך אדם ינקוט בהתמודדות ממוקדת הימנעות שמטרתה להפחית חרדה, ולאחר מכן ינקוט בהתמודדות ממוקדת גישה בניסיון להחזיר את השליטה. התמודדות ממוקדת הימנעות והתמודדות ממוקדת גישה יכולות להופיע בו זמנית לאורך תהליך ההתמודדות כאשר נוכחותן משתנה בהתאם לעיבוד המידע אודות הלחץ בנקודת זמן נתונה.<ref name=":2"></ref> 

קיימים סוגים שונים של התמודדות ממוקדת הימנעות: אסטרטגיות המתמקדות בהימנעות מגורם הלחץ, כגון התנתקות מניסיון לפתור את גורם הלחץ והתרחקות מאחרים, ואסטרטגיות המתמקדות בהימנעות ממחשבות ורגשות הקשורות לגורם הלחץ, כגון ניתוק ממחשבה או רגש הקשור לגורם הלחץ, התעסקות ומיקוד בפנטזיה.<ref name=":0" />

רמות גבוהות של התמודדות ממוקדת הימנעות עשויות להוביל לאבחנה של הפרעת אישיות נמנעת, אם כי לא כל מי שמציג התנהגויות כאלה עונה על הקריטריונים האבחוניים של ההפרעה. התמודדות ממוקדת הימנעות היא גם סימפטום של הפרעת דחק פוסט-טראומטית, וקשורה לתסמינים של דיכאון וחרדה.<ref></ref> התמודדות ממוקדת הימנעות היא חלק מתאוריית ההתקרבות – הימנעות שהציג הפסיכולוג קורט לוין.<ref name=":2" />

== ראו גם ==

* מחשבות אילו
* דחיינות

== הערות שוליים ==

2023 05
קטגוריה:דיכאון
קטגוריה:דחק
קטגוריה:התנהגות
נבחרת הרפובליקה המרכז-אפריקאית בכדורסל נשים

נבחרת הרפובליקה המרכז-אפריקאית בכדורסל נשים היא נבחרת כדורסל הנשים הלאומית של הרפובליקה המרכז-אפריקאית. הנבחרת מנוהלת על ידי התאחדות הכדורסל המרכז-אפריקאית (Fédération Centrafricaine de Basketball). 

== הישגי הנבחרת ==
=== המשחקים האולימפיים ===
לא העפילה

=== אליפות העולם ===
לא העפילה

=== אליפות אפריקה ===
*1966 – מקום 3
*1974 – מקום 6
*1977 – מקום 9
*2017 – מקום 12

== קישורים חיצוניים ==
*[https://archive.fiba.com/pages/eng/fa/team/p/sid/8124/tid/259/_/2017_FIBA_Women_s_Afrobasket_FIBA_Women_s_Afrobasket_/history.html תוצאות הנבחרת] בארכיון פיב"א

== הערות שוליים ==

הרפובליקה המרכז-אפריקאית
קטגוריה:הרפובליקה המרכז-אפריקאית: ספורט
Speak Now (Taylor's Version)

(בעברית: דבר עכשיו (הגרסה של טיילור)) היא ההוצאה החוזרת השלישית של הזמרת-יוצרת האמריקאית טיילור סוויפט. האלבום יצא לאור ב-7 ביולי 2023 בהוצאת חברת התקליטים ריפבליק רקורדס. זוהי הקלטה מחודשת של אלבום האולפן השלישי של סוויפט, Speak Now (2010), והשלישית בסך הכול שלה, כשהקודמת הייתה , שיצאה לאור בנובמבר 2021. הוקלטה במסגרת מחלוקת המאסטרס של טיילור סוויפט.<ref name=":2"></ref><ref name=":0"></ref>

סוויפט הכריזה על ההוצאה החוזרת במהלך סיבוב ההופעות שלה ב-2023, "The Eras Tour", בנאשוויל, טנסי.<ref></ref><ref name=":1"></ref>

== רקע ==

הספקולציות לגבי הקלטה מחודשת של האלבום משנת 2010 התחילו עוד בנובמבר 2021, כאשר סוויפט הוציאה את Red (2012) מחדש, תוך התייחסות לשנת 2010.<ref></ref> הקליפ של "Lavender Haze" (2022) צוין כמי שמלא בביצי פסחא הקשורות ל-.<ref></ref> התיאוריות התעצמו לאחר תחילת סיבוב ההופעות "The Eras Tour": צמידי היד הרב-צבעוניים שקיבלו המשתתפים הבהבו בסגול בסוף ההופעה. כמו כן, סוויפט רמזה על האלבום במהלך ביצוע של "Speak Now", והשתמשה באימוג'י לב בצבע סגול ברשתות החברתיות שלה.<ref></ref> בהופעה שאירעה באפריל 2023, הצהירה שהיא חשבה על אחד מאלבומיה ואמרה: "אחד האלבומים שלי מעסיק אותי מאוד... הרבה קורה בראש שלי בנוגע לכך".<ref></ref>

ב-5 במאי 2023, במהלך ההופעה הראשונה מתוך שלוש הופעות ב-"The Eras Tour" בעיר הולדתה, נאשוויל, הודיעה סוויפט על היציאה הקרובה כאשר המסכים מסביב לאצטדיון ניסאן הציגו את תאריך היציאה של האלבום ב-7 ביולי,<ref></ref> ולאחר מכן ביצעה קטע אקוסטי של "Sparks Fly". מאוחר יותר, חשפה בפוסט באינסטגרם, "אני אוהבת את האלבום הזה כי הוא מספר סיפור של התבגרות, התרוממות, טיסה והתרסקות... ולחיות כדי לדבר על זה".<ref name=":0" /> סוויפט הדגישה את הקשיים שאיתם התמודדה בחייה בזמן שהקליטה את האלבום, ביניהם "כנות אכזרית, וידויים אותם כתבה ביומנה וגעגועים עזים".<ref></ref> האלבום אמור לכלול שש רצועות כספת ("From the Vault") שלא יצאו בעבר ובסך הכול 22 שירים.<ref></ref> האלבום עצמו חולק לשלושה תקליטים בצבע סגול.<ref name=":1" />

== רשימת רצועות ==

===== הערות =====
* כל הרצועות במהדורה הסטנדרטית נקראו עם תוספת של "(Taylor's Version)"; רצועות 17–22 נקראו עם תוספת של "From the Vault".<ref></ref>
* "If This Was a Movie", במקור רצועת דלוקס מ-Speak Now, הופץ בנפרד מוקדם יותר ב-2023 ונכלל כחלק מ-.

== מיקומי שיא ==

=== מצעדי סוף שנה ===

== נתוני מכירות ==

== היסטוריית יציאות לאור ==
{| class="wikitable sortable"
|+ תאריכי יציאות לאור ופורמטים עבור Speak Now (Taylor's Version)
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!ארצות הברית
|7 ביולי 2023
|הזרמת מוזיקה • הורדה דיגיטלית
|ריפבליק
|style="text-align:center;"|<ref name=":2" />
|}

== קישורים חיצוניים ==

* [https://store.taylorswift.com/ Speak Now (Taylor's Version)] באתר של טיילור סוויפט

==הערות שוליים==

קטגוריה:אלבומי 2023
קטגוריה:אלבומי טיילור סוויפט
קטגוריה:אלבומים באנגלית
קטגוריה:אלבומים שהופקו על ידי ארון דסנר
קטגוריה:אלבומים שהופקו על ידי ג'ק אנטונוף
קטגוריה:אלבומים שהופקו על ידי טיילור סוויפט
קטגוריה:אלבומי קאנטרי פופ
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי פלטינה באוסטרליה
קטגוריה:אלבומי זהב בממלכה המאוחדת
קטגוריה:אלבומי חברת ריפבליק רקורדס
Time Stood Still

"Time Stood Still" (בעברית: "הַזְּמַן עָמַד מִלֶּכֶת") הוא שיר שהוקלט על ידי הזמרת-יוצרת האמריקאית מדונה, מתוך פסקול סרט דרמת-הקומדיה האמריקאי "הדבר הטוב הבא" (2000).<ref name=":0"></ref> הוא יצא לאור ב-21 בפברואר 2000, על ידי חברות התקליטים האחים וורנר ומאבריק רקורדס, ביחד עם שאר שירי הפסקול.<ref name=":0" />

כבר כשיצא, זכה השיר להצלחה אף על פי שלא הופץ כסינגל. הוא דורג במקום השלישי במצעד הסינגלים הצ'כי.<ref></ref>
== רקע וכתיבה ==
השיר נכתב והופק על ידי מדונה ביחד עם ויליאם אורביט שעבד איתה בעבר על מספר אלבומים ושירים.<ref name=":0" /> ב-Genius תיארו את "Time Stood Still" כ"בלדת אלקטרופופ נוגה".<ref name=":0" /> בהמשך לכך, נכתב כי "בדומה להרבה מהמוזיקה שמדונה ואורביט יצרו באותה תקופה, השיר כולל צלילי סינתיסייזרים חמימים וגיטרה חשמלית".<ref name=":0" /> על אף שמעריציה אהבו אותו, השיר לא הופץ כסינגל.<ref name=":0" />

שני עשורים לצאתו עלה השיר לרשת הזרמת המדיה ספוטיפיי, שם הצליח לצבור למעלה ממיליון מיליון השמעות.<ref></ref>

== משמעות ==
בתחילת השיר, מתארת מדונה שלושה סוגי רגשות ותחושות: "ייאוש, חרטה ורוך" ואומרת "זה מה שאני מרגישה כלפיך". היא מצהירה שאהבה את הבחור מלכתחילה ולא יכלה לעשות דבר עם כך.<ref name=":0" /> בקדם-הפזמון היא מספרת על כך שאותו הבחור "קרא את מחשבותיה" ואף גרם לה לבכות. היא ממשיכה ואומרת שכאשר קרה הדבר, "הזמן עמד מלכת". בפזמון עצמו היא מציינת את שם הסרט, "הדבר הטוב הבא" ("The Next Best Thing"); ציון שם הסרט מהווה מטפורה לכך שאותו הבחור היה יכול להיות "הדבר הטוב הבא" עבורה.<ref name=":0" /> את השיר היא ממשיכה עם מספר מטפורות שונות, תוך הקבלת תחושותיה ל"טירה בחול שהייתה צריכה להתפורר".<ref name=":0" />

בהמשך השיר, היא קובעת שעל אף התקווה והצחוק שהעניק לה הבחור, גורלם נחרץ ו"האושר שלהם נשרף כליל".<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|21 בפברואר 2000
|תקליטור • הורדה דיגיטלית
|האחים וורנר • מאבריק
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2000
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי ויליאם אורביט
קטגוריה:שירים שהופקו על ידי מדונה
קטגוריה:שירים שהופקו על ידי ויליאם אורביט
קטגוריה:שירים מסרטי קולנוע
קטגוריה:שירים עם כפל לשון
קטגוריה:שירים על אושר
קטגוריה:שירים על בכי
קטגוריה:שירים על דכדוך
קטגוריה:שירים על זמן
קטגוריה:שירים על כאב לב
קטגוריה:שירים על פרידה
קטגוריה:שירים על תקווה
קטגוריה:בלדות אלקטרופופ
אמזון מיוזיק

אמזון מיוזיק (באנגלית: Amazon Music), לשעבר אמזון MP3 (Amazon MP3), היא שירות הזרמת מוזיקה וחנות מוזיקה מקוונת, המופעלת על ידי אמזון, שהושקה לראשונה בארצות הברית ב-25 בספטמבר 2007.<ref name="launch-pr">[http://home.businesswire.com/portal/site/google/index.jsp?ndmViewId=news_view&newsId=20070925005710&newsLang=en Amazon.com Launches Public Beta of Amazon MP3] </ref>

ב-3 בדצמבר 2008, שירות הזרמת המוזיקה הושק בממלכה המאוחדת. כמו כן, שירות הזרמת המוזיקה הושק בגרמניה וצרפת ב-1 באפריל ו-10 ביוני 2009, בהתאמה.<ref name="afpfr"></ref> שירות הזרמת המוזיקה זמין גם באוסטריה ושווייץ מאז 3 בדצמבר 2009. שירות הזרמת המוזיקה הושק ביפן ב-10 בנובמבר 2010.<ref></ref><ref></ref> שירות הזרמת המוזיקה הושק בספרד ואיטליה ב-4 באוקטובר 2012. שירות הזרמת המוזיקה הושק במקסיקו ב-7 בנובמבר 2018.<ref name="Mexico"></ref>

== ראו גם ==
* פריים וידאו

== קישורים חיצוניים ==

* 

== הערות שוליים ==

מיוזיק
קטגוריה:אתרי אינטרנט שהושקו ב-2007